ભારત બચાવો યાત્રાનું નેતૃત્વ કરનાર શ્રી સુરેશ ચવ્હાણ કે. જણાવે છે કે, ભારતમાં ભયજનક હદે વધી રહેલી જનસંખ્યા આજે એક વિકરાળ સ્વરૂપ લઈ ચૂકી છે. ૧૯૪૧ની અખંડ ભારતની કુલ આબાદી ૩૨ કરોડ હતી, જે આઝાદી બાદ ભારત વિભાજન છતાં ૩૬.૧૦ કરોડ થઈ ગઈ હતી. દરેક દાયકામાં ૨૦ ટકાની વૃદ્ધિ સાથે ગત ૫૦ વર્ષોમાં દેશની આબાદી ભયજનક હદે વધી છે. જો આ જ રીતે વસ્તી-વિસ્ફોટ થતો રહ્યો તો ૨૦૨૧માં આપણા દેશની વસ્તી ૧૩૧ કરોડ અને ૨૦૨૬માં ૧૪૦ કરોડને આંબી જશે. આમ આપણે ખૂબ જ જલદી આબાદી બાબતે ચીનથી પણ આગળ નીકળી જઈશું. આપણા દેશના આ વસતી-વિસ્ફોટ પાછળ માત્ર જન્મદરમાં વૃદ્ધિ જ નહીં, બાંગ્લાદેશમાંથી સતત થઈ રહેલી ઘૂસણખોરી પણ છે. છેલ્લા કેટલાક સમયથી બાંગ્લાદેશીઓની માફક મ્યાંમાર ઘૂસણખોરો ભારતમાં પોતાનો અડ્ડો જમાવી રહ્યા છે. એક અંદાજ મુજબ હાલ દેશમાં પાંચ કરોડથી પણ વધુ ઘૂસણખોરો રહે છે. આ ગેરકાયદેસરની ઘૂસણખોરીને કારણે પશ્ર્ચિમ બંગાળ, આસામ અને કેરલ જેવાં રાજ્યોમાં આબાદીનું અસંતુલનની વિકટ પરિસ્થિતિ સર્જાઈ છે. અનેક રાજ્યોમાં હિન્દુઓ લઘુમતીમાં આવી જવાના આરે છે.